### Beslutning

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 10. juni 2021 har vedtaget Magistratens foranstående indstilling af 25. maj 2021.

Indgåelse af 30-årig areallejekontrakt vedrørende etablering af klubhus til [adresse].

### Resumé

Sejlklubben Aarhus Nordhavn er en mindre sejlklub, som er hjemmehørende i Fiskeri-, Træskibs- og [adresse]. Klubben har ca. 80 medlemmer.

Sejlklubben har et ønske om at etablere et klubhus som ramme for arrangementer og socialt samvær. Desuden er det et ønske at kunne tilbyde ordentlige bad- og toiletforhold til medlemmer og gæster.

Det planlagte klubhus er 70 m2 og skal placeres på [adresse] i overensstemmelse med ”Detailplan for FTL-havnens vestside”. Sejlklubben finansierer selv byggeriet, blandt andet via indtægter fra gæstesejlere.

Det foreslås, at Sport & Fritid stiller et areal vederlagsfrit til rådighed for klubben på en 30-årig areallejekontrakt.

### Indstilling

Det indstilles:

At 1) Rådmanden for Kultur og Borgerservice bemyndiges til at indgå en 30-årig areallejeaftale med Sejlklubben Aarhus Nordhavn.

### Sagens forløb

20-05-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 25-05-2021 Magistraten
Fremsendes til [adresse] med bemærkning, at Magistraten i mødet den 25. maj 2021 anbefaler, at byrådet tiltræder Magistratsafdelingen for Kultur og Borgerservices indstilling af 10. maj 2021.
 09-06-2021 Aarhus Byråd
Tilbagesendes Magistratsafdelingen for Kultur og Borgerservice med bemærkning, at byrådet i sit møde den 10. juni 2021 har vedtaget Magistratens foranstående indstilling af 25. maj 2021.